ઉત્તર : ફ્રાંસ અને સ્વિટ્ઝરલેન્ડની સીમા ઉપરમાં લાર્જ હેડ્રોન કોલાઈડર નામનું એક્સિલરેટર, 27 કિલોમીટરનું બોગદું જમીનમાં 70 મીટર ઊંડું બનાવવામાં આવ્યું છે. તેમાં ચુંબકો ગોઠવવામાં આવ્યાં છે. જ્યારે આ ટનલમાં પ્રોટોનના કણોની ભયંકર વેગ સાથે અથડામણ કરવામાં આવે છે ત્યારે તેમાંથી અનેક કણો છૂટા પડે છે. એમાંથી પ્રકાશના કણો પણ છૂટા પડે છે. હિગ્સ જે છે તે બહુ જ ઊંચી અથડામણ પર જોવા મળે છે. આ કશું નરી આંખે નથી દેખાતું, આ બધું કોમ્પ્યુટરમાં રેકોર્ડ થાય છે. તે માહિતીના પૃથક્કરણમાં એવું તારણ નીકળ્યું છે કે આ બોઝોન હોવો જોઈએ. આ પૃથ્વી પર થયેલો મહાપ્રયોગ છે.